Pennoberenn an danevelloù klasel japanat eo Genji monogatari, (源氏物語 / げんじものがたり, "danevell Genji") anezhañ ul levr hir bet skrivet e deroù an 11vet kantved GJK gant ur vaouez lesanvet Murasaki Shikibu (~973-~1014).\n1 An aozerez\n2 Danvez an danevell\n3 Stumm an danevell\n3.1 Ar framm\n3.2 Ar yezh\n3.3 Levezon ar Vouddhaegezh\n4 Blaz an danevell\nAn aozerez[kemmañ | kemmañ ar vammenn]\nLivadur gant Kikushi Yosai (1781-1878)\nDen ne oar anv gwir Murasaki Shikibu ; war a hañval e vije Murasaki ("Melionenn") ul lesanv all bet roet dezhi e Lez an Impalaer diwar unan eus tudennoù he Genji monogatari, ha Shikibu ul lesanv diwar labour he zad e Burev al Lidoù (shikibu-shō, "grefier ar matarasennoù"). Itron Murasaki a reer anezhi gant doujañs.\nE Kyōto, kêrbenn an Impalaeriezh, e voe ganet war-dro ar bloavezh 978 GJK (970 ha 073 zo bet kinniget ivez).\nMerc’h al lezroue ha gouarnour rannvro gozh Echizen Fujiwara no Tametoki e oa. Peogwir e oa yaouank-tre pa varvas he mamm e voe desavet gant he zad, ar pezh a oa kontrol da voazioù ar mare : en tiegezhioù a renk uhel evel he hini e veze ar vugale desavet gant o mamm en he familh dezhi, pell diouzh o zad. Kontrol c'hoazh da c'hizioù e vare a reas he zad p'he desavas evel pa vije ur paotr anezhi – sinaeg a rankas-hi deskiñ, ha skrivañ japaneg dre gealarouezioù sinaek (kanji) – hep disoñjal e oa ur plac'h anezhi, p'he devoe kentelioù diwar-benn ar varzhoniezh hengounel (waka) hag ar skritur japanek silabennaouek kana. Lorc'h a oa e Fujiwara no Tametoki gant speredegezh hag ampartiz e verc'h, met keuz a oa ennañ evelkent peogwir e oa-hi ganet plac'h.\nEr bloavezh 999 e timezas gant Fujiwara no Nobukata, a oa ugent vloaz koshoc'h egeti hag a varvas e 1001 ; ur verc'h o devoe, anvet Daini no Sammi, a voe ur varzhez hi ivez.\nGouzout a reer e voe aozerez ar Genji monogatari, adalek 1005 betek 1007, plac’h-enor e lez an impalaer, ha kelennerez an impalaerez Shōshi, anezhi gwreg an impalaer Ichijō e Kyōto.\nPa varvas an impalaer Ichijō e 1011 ez eas an impalaerez Shōshi d'ur gouent, heuliet gant he flac'h-enor ha kelennerez. Furchadennoù nevez er skridoù kozh a laka da grediñ e kuitaas an itron Murasaki ar vuhez a leanez e 1013 kent mervel en nevezamzer 1014, hag hi en he 37vet bloavezh, rak meneg zo eus he zad o kuitaat trumm ti ar gouarnour en Echizen da zistreiñ d'ar gêrbenn.\nAnavezet eo evel aozerez Murasaki Shikibu nikki, "Deizlevr Murasaki Shikibu", a skrivas etre 1008 ha 1010, hag un dastumad 128 barzhoneg, Dastumad Murasaki Shikibu, a voe embannet goude he marv.\nNikki a reer e Japan eus deizlevrioù bet skrivet gant merc'hed. Adal eil tamm an 10vet kantved, pa grogas ar baotred da skivañ danevelloù e komz-plaen, en em lakaas ar merc'hed a zere uhel da skrivañ deizlevrioù e komz-plaen hag e japaneg, peogwir ne ouient ket sinaeg. Betek deroù an 12vet kantved e padas marevezh an nikki.\nGant Genji monogatari e c'hounezas brud e Japan hag er bed a-bezh, ret e voe gortoz an 19vet kantved evit ma vije un oberenn a-live gant an danevell veur-se. Unan eus skrivagnerien veur Japan eo hiziv an deiz c'hoazh, hag er skolioù e vez studiet ar Genji monogatari bepred.\nDanvez an danevell[kemmañ | kemmañ ar vammenn]\nUn eilskrid eus ar Genji\n12vet kantved, Palez an Impalaer e Kyōto\nEn he danevell veur e kont ar plac'h-enor istor he haroz Genji Hikaru, a zo mab d'un impalaer ha d'ur serc’h a zere izel. Ken brav (kement ha “skedus” e talvez Hikaru) ha donezonet eo Genji ma’z eus bet diouganet un dazont dispar dezhañ, met rannet eo kalon an haroz etre ar garantez a vag evit serc’h pennañ e dad, an itron Fujitsubo, a roio dezhañ ur mab dre avoultr, hag e glask evit ur wreg disi.\nHonnezh a gredo-eñ kavout pa gejo ouzh ur plac’h yaouank anvet Murasaki ; skrapet e vo ar plac’h gantañ, ha desavet hervez e galon. Ur wreg ofisiel a gemero avat, anezhi ur briñsez anvet Aoi no Ue – ha doganet e vo Genji d’e dro peogwir e lez e wreg a-gostez, tra ma varvo e eil gwreg Murasaki.\nRannistorioù niverus all, karantez ha politikerezh mesket enno – kreskiñ a raio dere Genji el Lez kent ma vo harluet ha ma tistroio d'ar gêrbenn, istorioù a garantez a vevo gant meur a vaouez estreget e ziv wreg – a ya da sevel an danevell-se a zo kontet war 70 bloavezh ha tri rumm.\nPellaat a ra Murasaki diouzh al lez hag ar gêrbenn pa skriv trizek pennad diwezhañ ar Genji monogatari, a c’hoarvez en ur gêriadenn anvet Uji ha goude marv Genji, n'eo ket kontet en danevell. Eno e weler mab-bihan Genji, ar priñs Niou, ha mab dre avoultr gwreg Genji, ar jeneral Kaoru – a zo deuet da vezañ haroz an danevell – o taremprediñ ur goantenn anvet Ikifune. Hogos distag diouzh ar Genji monogatari eo an trizek pennad diwezhañ anezhañ.\nStumm an danevell[kemmañ | kemmañ ar vammenn]\nUn arvest eus ar Genji\n16vet-17vet kantved — Brooklyn Museum\nAr framm[kemmañ | kemmañ ar vammenn]\nDen ne oar resis pegoulz e skrivas Murasaki Shikibu ar Genji monogatari ; en un tamm eus he nikki, evit ar predad 1008-1010, e ra an aozerez meneg eus he fennoberenn hep na ouifed hag echu e oa pe get da sizhunvezhioù kentañ ar bloavezh 1010.\nUn hir a zanevell eo ar Genji monogatari: 2000 pajenn ha 54 fennad a ya d'he sevel, a ranner ez-hengounel e tri zamm :\nKresk ha diskar Genji (pennadoù 1 – 41)\nAr yaouankiz (pennadoù 1 – 33) : karantez, teneridigezh ha harlu\nAr berzh hag an diskar (pennadoù 34-41 : tañva ar galloud ha ra Genji, ha mervel a ra e wreg vuiañ-karet, Murasaki\nGoude marv Genji (pennadoù 42 – 44)\nRannistorioù berr-tre a ya da ober an teir levrenn-se\nUji jūjō (pennadoù 45 – 54)\n"Dek pennad Uji", a gont istor Niou ha Kaoru.\nIskis eo dibenn al levr, pa'z echu e kreiz ul lavarenn. Den ne oar hag a-ratozh e oa bet graet, ha meur ag ali zo bet roet : lod e soñj dezho ez eo klok ar skid a zo deuet betek ennomp, lod all a embann n'eus nemet un nebeud pajennoù a gement a vije bet kollet, lod all c'hoazh e kred dezho n'eo bet biskoazh echuet da vat peogwir n'he devoa Murasaki Shikubu raktres ebet evit he danevell, a skrive diouzh red e ijin. Lod diwezhañ a lavar ez eo diechu al levr abalamour ma varvas an aozerez, tra ken.\nKen hir eo ar Genji monogatari ma verzer un emdroadur ennañ a-feur ma ya ar skrid war-raok : en hanter kentañ eus buhez an haroz ez eus pennadoù laosk al liamm etrezo, tra m'emañ frammetoc'h a-galz an eil hanter hag en trizek pennad diwezhañ.\nN'eus elfenn dreistnaturel ebet er Genji, petra bennak ma kaver deskrivadurioù eus lidoù hud bouddhaat, a oa un tamm eus buhez al Lez da vare Murasaki Shikibu. Disheñvel eo ar Genji diouzh an danevelloù japanat klasel all, pa'z eus ur gwaz eus Genji – ur gwaz peurzisi, met ur gwaz evelkent – tra ma vez hanter-zoueed eus harozed an danevelloù all, an Utsubo monogatari da skouer. N'eus liamm ebet etre natur Genji hag ar bed dreistnaturel : pouezet he deus an aozerez war kened, fromoù, donezonoù arzel ha korfel Genji, tra ken.\nPa vez harozed an Utsubo monogatari – anezhi an danevell japanat koshañ, bet skrivet e dibenn an 10vet kantved – tud disi hervez ar vertuzioù konfusian e weler Genji o c'houzañv a-c'houde e oberennoù fall.\nDeskrivadurioù, kendivizoù, barzhonegoù ha soñjoù an tudennoù a ya da sevel ar Genji monogatari, mesket en ul lavarenn hepken a-wezhioù.\nN'eus anv ebet da dudennoù ar Genji monogatari e korf ar skrid, peogwir e oa diseven gelver tud al Lez dre o anv ; dre o renk el leze ez anavezer ar wazed, dre livioù o dilhad ar merc'hed, pe c'hoazh dre o c'homzoù pe o c'herentiezh. Neuze e c'hall an dudenn-mañ-tudenn bezañ anvet e meur a zoare gant red al levr.\nDre ma kemm rener ar verboù e korf lavarenn pe lavarenn ne c'haller heuliañ red an istor nemet dre an endro.\nFromoù ha soñjoù an aozerez a gaver en he zudennoù, ar pezh a liamm ar pennadoù etrezo en ur reiñ un tamm endon a zo damheñvel ouzh an darempredoù pemdeziek en un tiegezh.\nAr c'heriaoueg skort hag adimplijet a-hed ar skrid a ziskouez harzoù an danevelloù klasel japanat, met nerzh a ro da zeskrivadur bred an tudennoù en ur lezel munudoù o bed a-gostez.\nEn abeg d'an doare-skrivañ-mañ ez eo diaes d'al lennerien a-vremañ tañva blaz gwirion an Genji monogatari ; ret eo delc'her soñj ivez eus ar mare ma oa bet skrivet : evit he bed dezhi, poblet ag uhelidi, e skrive Murasaki Shikibu. Gouzout a ouie he lennerien diwar-benn buhez al Lez, anavezout a raent lod eus o c'hempredidi a-dreuz an tudennoù, hag a-fed geriaoueg e veizent arsterioù soutil a zo bet kollet abaoe. Pa skrive Murasaki lavarennoù direner ne rae nemet doujañ da reolennoù laosk ar japaneg, ha bezet pe vezet e komprene ervat he lennerien ar pezh a felle dezhi o lakaat da gompren. Ne vije bet den ebet o lenn ar Genji mar bije bet ret jubenniñ ar c'hendivizoù etre an tudennoù, ken bihan ha kloz ma oa bed an dud e skrive Murasaki Shikibu evito.\nLevezon ar Vouddhaegezh[kemmañ | kemmañ ar vammenn]\nAr Vouddhaegezh eo gwele ar Genji monogatari, pa'z eo ar Gonfusianegezh hini an Utsubo monogatari.\nDiv elfenn vouddhaat pennañ zo er Genji :\nal lidoù, a zo deskrivet dre ar pedennoù hag ar c'harmoù-hud a lavarer meur a wezh a-benn aesaat ar pare, ar gwilioud pe a-benn skarzhañ diaouled. Niverus e oa ar veleien a gemere perzh el lidoù-se, ha war ken bras un ton e vezent kaset ma teujent a-dra-sur da vezañ o fal dezho o-unan. Hogos holl merc'hed ar Genji a ya da leanezed, war-bouez ar re a varv ; unan zo bet nac'het, ha div hepken zo chomet lik. War a hañval e oa ar boaz, da vare Murasaki Shikibu, da gas ar merc'hed d'ur gouent da vare pe vare eus o buhez.\nanat eo feiz vouddhaat an aozerez en ur vuhez goude ar marv. Alies e vez displeget planedenn un dudenn evel heuliad darvoudennoù he devije bevet en ur vuhez kent, ar pezh a ziskouez e krede Murasaki Shukibu e vo heuliadoù en ur vuhez da zont eus kement oberenn er vuhez-mañ.\nEvit a sell ouzh an haroz, Genji, e skriv an aozerez diwar e benn, goude marv e wreg Murasaki : ne baouezas ket a c'hoantaat ar vuhez da zont.\nBlaz an danevell[kemmañ | kemmañ ar vammenn]\nEn tu all d'ar Vouddhaegezh, d'an tudennoù blizidik ha d'o darempredoù deskrivet brav ez eus ur blaz espar gant ar Genji monogatari a-hed he 54 fennad : blaz gouiziegezh natur an amzer eo. Anat eo ez eo an amzer, evit Murasaki Shikibu, an dra wirion nemetañ er bed-mañ ; n'eus nemet touelloù eus fromoù hag oberoù mab-den, teñval eo e galon pa oar ne vevo nemet ur wezh hepken war an Douar, ar pezh a zo skrivet fraezh er pennad 53, 手習 |てならい Tenarai, "studiadenn" : N'eo ket hir ar vuhez, met tennit ho mad anezhi, zoken pa ne chom nemet un devezh pe zaou deoc'h.\nDre he doare da sevel he danevell he deus gouezet Murasaki Shikibu lakaat he lennerien da gaout un tañva eus nerzh an amzer, a zo dere gwirion mab-den hervezi. Un danevell ken hir hag ar Genji a oa ezhomm neuze. Marteze ivez e c'haller liammañ arz an itron Murasaki ouzh dibenn souezhus ar Genji monogatari : hag un doare da aroueziñ efed didruez an amzer war buhez lod tud, da lavaret eo ar marv trumm ?\nUr perzh dibar all zo gant ar Genji : pa vez Murasaki Shikibu o teskrivañ buhez al Lez en ur glask dizehan ar vraventez e teu a-benn da dizhout ar wirliverezh en ur glask ar varzhoniezh. Dre braventez ha barzhoniezh e toull an aozerez an hent da natur wirion buhez tud hec'h endro, a zo sevel ar garantez da live un arz a vo trec'h war berrbadelezh kement tra a zo er bed-mañ.\nUn testeni eo ar Genji monogatar eus blizidigezh an arzoù hag ar sevenadur japanat da vare al lezrouaned Fujiwara.\nAnzavet eo Genji monogatari Murasaki Shikibu unan eus peder pe bemp pennoberenn eus al lennegezh faltazius a bep amzer hag a bep bro.\n↑ Journal de Murasaki Shikibu, POF, 2000\n↑ ATSUMI & REXROTH, 1982\n↑ SHUICHI Kato, p. 204\n↑ SHUICHI Kato, pp. 202-204\n↑ SIEFFERT René, Murasaki Shikibu, en Encyclopedia Universalis\n↑ SHUICHI Kato, pp. 213-214\n↑ SIEFFERT René, Murasaki Shikibu\n↑ SHUICHI Kato, pp. 212-222.\n↑ BRAUNSTEIN Florence, Le Dit du Genji, en Encyclopedia Universalis\nATSUMI Ikuko & REXROTH Kenneth, Women Poets of Japan, New Directions, New-York, SUA, 1982, ISBN 978-0-8112-0820-8\nSHUICHI Kato, Histoire de la littérature japonaise, levrenn 1, Fayard, Paris, 1985, ISBN 978-2-213-01628-3\nSTRUVE Daniel & TSCHUDEN Jean-Jacques, La littérature japonaise, Presses Universitaires de France, Paris, 2008, ISBN 978-2-13-056253-5\nMURASAKI SHIKIBU, Tale of Genji, troet gant Richard Bowring, Cambridge University Press, Cambridge, R-U, 1988, ISBN 978-0-511-16247-3\nMURASAKI SHIKIBU, Le Dit du Genji, troet gant René Sieffert, Publications Orientalistes de France, Aurillac, 1988, ISBN 978-2-7169-0261-8\nMURASAKI SHIKIBU, Le Dit du Genji, troet gant René Sieffert, Éditions Verdier, Lagrasse, 2011, ISBN 978-2-86432-653-3\nMURASAKI SHIKIBU, Journal de Murasaki Shikibu, troet gant René Sieffert, Publications Orientalistes de France, Aurillac, 2000, ISBN 978-2-7169-0324-0\nDALBY Liza Crihfield, The Tale of Murasaki, Anchor Books, New-York, SUA, 2001, ISBN 978-0-385-49795-4\nBuhez Murasaki Shikibu e stumm ur monogatari\nMAGRINI Gabriella, La dame de Kyoto, Belfond, Paris, 1991, ISBN 978-2-7144-1973-6\nUn danevell all a-zivout buhez Murasaki Shikibu, troet diwar an italianeg.\nAdtapet diwar « https://br.wikipedia.org/w/index.php?title=Genji_Monogatari&oldid=1974237 »


Piv omp-ni ? – Radio Kerne\nRadio Kerne a zo eus deus outañ abaoe 1998. Ur radio e brezhoneg penn-da-benn eo hag a vez klevet e Bro-Gerne eus dorioù an Oriant da Vrest war 90.2 MHz, 92.0 ha 97.5 MHz ha war internet dre radiokerne.bzh ha war holl arloadoù ha lec’hiennoù a vod radioioù ar bed.\nKinnig a ra 60 eurvezh abadennoù e brezhoneg bep sizhun, evit ar re vras hag ar re vihan. Ur programm liesseurt, gant keleier, reportajoù, kronikoù, abadennoù farsus, h.a. Al lodenn vrasañ eus an abadennoù-se a vez eskemmet pe kenbroduet gant ar radioioù brezhonek all (Arvorig FM, Radio Kreiz Breizh, Radio Bro Gwened).\nBrudet eo he frogramm sonerezh a lak war wel arzourien ar vro hag a chom digor war ar bed a-bezh. Un dibab sonerezh a live gant ar radioioù modernañ hag a sach kalzig a selaouerien davidomp, brezhonegerien pe get.\nE 2019 eo ganet Radio Naoned. Skignañ a ra e DAB+, ur mod niverel da skignañ ar gwagennoù ha war an internet dre radionaoned.bzh\nKinnig a ra ur programm abadennoù e brezhoneg penn da benn gant atersadennoù ha kronikennoù fardet e studio ar radio e Sant Ervlan hag abadennoù o tont deus Breizh a-bezh !


Stumm eus an 11 Ebr 2012 da 19:33\nStumm eus an 4 Ebr 2012 da 12:48 (kemmañ)\nD (r2.7.2+) (Robot ouzhpennet: lez:Кьел kemmet: nah:Iztātl)\nStumm eus an 11 Ebr 2012 da 19:33 (kemmañ) (dizober)\nPa'z eo gouest an den modern da virout e voued e boestoù pe dre ar yenijenn abaoe ur c'hant bloaz bennak nemetken, an holen a zooa bet an doare da virout ar boued abaoe miliadoù a vloavezhioù. Kavet eo bet war ul lec'hienn henoniel e Roumania e veze dija implijet gant tud eus an [[Neolitik]] eus [[sevenadur Cucuteni-Trypillia]] war-dro 6050 kent JK<ref>[http://antiquity.ac.uk/projgall/weller/ Antiquity.ac.uk] Antiquity, Vol 79 No 306 December 2005 The earliest salt production in the world: an early Neolithic exploitation in Poiana Slatinei-Lunca, Romania Olivier Weller & Gheorghe Dumitroaia</ref>. Ul lec'hienn produiñbroduiñ all a zo bet kavet e rannvro [[Shanxi]], e [[Sina]], kozh-noe ivez (6000 bloaz kent JK).▼\nEus ar Grenn-amzerGrennamzer d'an [[dispac'h gall]] e oa un tailh war an holen e Bro-C'hall anvet an [[tell-holen|dell-holen]] (''gabelle'' e galleg). Ne oa ket anezhi e Breizh avat, neuze e oa kalz floderien etre an div vro, da skouer war [[MarzhoùMarzoù Breizh]].▼\n▲Pa eo gouest an den modern da virout e voued e boestoù pe dre ar yenijenn abaoe ur c'hant bloaz bennak nemetken, an holen a zo bet an doare da virout ar boued abaoe miliadoù a vloavezhioù. Kavet eo bet war ul lec'hienn henoniel e Roumania e veze dija implijet gant tud eus an [[Neolitik]] eus [[sevenadur Cucuteni-Trypillia]] war-dro 6050 kent JK<ref>[http://antiquity.ac.uk/projgall/weller/ Antiquity.ac.uk] Antiquity, Vol 79 No 306 December 2005 The earliest salt production in the world: an early Neolithic exploitation in Poiana Slatinei-Lunca, Romania Olivier Weller & Gheorghe Dumitroaia</ref>. Ul lec'hienn produiñ all a zo bet kavet e rannvro [[Shanxi]], e [[Sina]], kozh-noe ivez (6000 bloaz kent JK).\n▲Eus ar Grenn-amzer d'an dispac'h gall e oa un tailh war an holen e Bro-C'hall anvet an [[tell-holen]] (''gabelle'' e galleg). Ne oa ket anezhi e Breizh avat, neuze e oa kalz floderien etre an div vro, da skouer war [[Marzhoù Breizh]].\nAdtapet diwar « https://br.wikipedia.org/wiki/Dibar:MobileDiff/1203349 »


Goañv 1906-1907 : harz-labour er saverezh botoù e Felger | Becedia\nE-doug ar goañv 1906-1907 e voe e Felger un harz-labour hir ha pouezus en unan eus brasañ saverezh botoù er Frañs, un harz-labour a laosko evit pell amzer e roud e luskad micherourien bro-Frañs.\nEus ar c’hofignonoù d’ar botoù\nDa gentañ-penn ez eo ar saverezh botoù e Felger ur mod da cheñch oberiantizoù ha da liesseurtat labour ar gwiaderezh a zo war an diskar tro ar bloavezhioù 1830. Da gentañ e farder kofignonoù gloan plezhennet, gwiadet war ur stumm gant ar vicherourezed. Goude-se en em lakaer d’ar feltr, gwriet gant an dorn da gentañ, gant ar mekanik goude-se. Ha neuze e krog diorren ar botoù-lêr, en ur implijout da gentañ danvezioù kivijerezhioù ar vro, ha dont a ra Felger da vout arbennig war ar sevel boteier maouezed . Tremen a reer eus 9 labouradeg 1861 a ro labour da 1 666 a vicherourezed ha micherourien,da 35 pe 37 e 1899 oc’h implijout 11 000 den. Labouradegoù a bep seurt mentoù int, lod o vezañ embregerezhioù familh, lod all labouradegoù mekaniket.\nDesachet e vo e Felger poblañs ar maezioù tro-war-dro ha dindan berr e tremeno eus 11 201 annezad e 1872 da 23 537 e 1906.\nDalc’het e vez soñj eus an istor dibar-se pa reer bepred «kofignonerien» eus micherourien ar botoù eno, pa ne gaver ket an anv-se e kreizennoù all ar saverezh botoù.\nUr sindikaliezh lañsus\nKen abred ha 1887eweler daou sindikad oc’h en em staliañ : hini an droc’herien hag hini ar vicherourien kofignonerien. E 1900 e asant ti-kêr Felger ma vefe savet un ti-sindikad a lak war-sav ur servij ambroug d’al labour digoust. Met e 1908 e tiviz ar sindikadoù kemer o emrenerezh ha sevel un Ti ar Bobl.\nHag evit respont ouzh ar wask lakaet warno gant sindikadoù ar vicherourien eo savet e miz C’hwevrer 1910 kambr sindikad saverien botoù Felger. Sikour a ra da voueta ar wask a vez etre al labouradegoù.\nEn diskar-amzer 1906 e krog an implijerien gant divizoù a labouradeg da labouradeg evit ma vefe adwelet feur priz gopr ar vicherourien. Met kazeg a ra an divizoù hag aozañ a ra ar vicherourien un harz-labour a-zarn. Respont a ra an implijerien gant ul lock-out, da lavaret eo e serront an 22 embregerezh sindiket, gant ar soñj rediañ ar vicherourien da sentiñ ouzh o marc’had. D’an 13 a viz Du 1906 eo votet an harz-labour hollek.\nDa heul e vo un hir a amprou dre nerzh. Sindikad «ruz» ar servij ambroug, ur 1200 ezel ennañ, zo kenurzhier al luskad. Met ne fell ket da sindikad an implijerien anavezout ar sindikad-se, ha gwelloc’h e kav marc’hata gant sindikad ar re velen en ti emren, un 200 ezel ennañ. Ha gant skoazell ar sindikad-se e fell d’ an implijerien klask terriñ an harz-labour dre forzh peseurt doare. Hag un hir a amprouenn nerzh da heul. Kenurzhiet eo al luskad gant sindikad «ruz» an ti-implij, ur 1 200 ezel ennañ. Met ne fell ket da sindikad an implijerien anavezout ar sindikad-se, dre ma kav gwelloc’h marc’hata gant sindikad ar «re velen» en ti-implij emren, un 200 ezel bennak ennañ. Ha gant skoazell ar sindikad-se eo e fell d’an implijerien terriñ an harz-labour dre forzh peseurt doare.\nE bro-Frañs a-bezh e c’heller lenn e peseurt dienez emañ micherourezed ha micherourien bro-Felger. Krog emeur gant skoazelloù, gant ar gomunisted eo aozet stalioù soubenn voutin evit reiñ predoù d’ar vicherourien harzet gant o labour, dic’hopr, ha d’o familhoù. D’an 9 a viz Kerzu eo bet kaset ur c’hant bennak a vugale micherourien da familhoù degemer e Roazhon, Sant Nazer, Laval, Montroulez, Flers ha Paris. Kontañ a raio Jean Guehenno e eñvorennoù eus an harz-labour e e levr Changer la vie, Mon enfance et ma jeunesse, bet embannet e 1961.\nTrec’h ar vicherourien\nDegouezhout a ra ur c’homision parlamant e Felger e-doug miz Genver 1907 evit klask diskoulmañ an afer. Adkregiñ ‘ra ar c’hevraouerezh etre sindikad an implijerien ha dileuridi ar sindikad ruz, a zo bet anavezet a-benn ar fin. Met d’an 10 a viz C’hwevrer, pa oa al labour da gregiñ en-dro an deiz war-lerc’h, eo drouklazhet Alexis Morice, un harz-labourer «ruz», gant unan «melen». Degemeret eo evel atahinerezh a-berzh an implijerien, gant ar soñj broudañ ar vicherourien da vont feuls. Etre 2 ha 6 000 den e zeuas da heuliañ an obidoù.\nD’an 11 a viz C’hwevrer ec’h adkrogas ar vicherourien gant o labour, goude 103 devezh a stourmoù hag a gevraouiñ labouradeg ha labouradeg.\nNe zegaso an harz-labour ken met ur c’hresk dister war ar goproù, met un trec’h da vat eo evit ar vicherourien p’eo bet anavezet o sindikad.\nJaures e Felger\nA-drugarez d’ar c’hengred divent a zo bet diskouezet eo bet paket an trec’h gant ar vicherourien. A-hent-all, rentet eo bet enor da galonegezh tud Felger gant Jean Jaurès d’ar 17 a viz C’hwevrer. Ur skouer e oa evitañ stourm kofignonerien Felger, rak diskouezet o deus o nerzh-kalon en ur chom e barzh framm al lezenn, ha lakaet an implijerien da blegañ.\nFelger « ar gêr ruz »\nE 1932 e voe un harz-labour hollek all a badas en tu all da seizh miz. Ar stourmoù-se, daoust ma c’hoarvezont ral a wech, a roio da Felger, evit an dud o sellet eus an diavaez, e skeudenn a gêr « ruz » a gaver e kêrioù greantel all, hag a chomo e-pad pell stag ouzh skeudenn ar gêr.


Kaozeal:dic'hour - Wikeriadur\nPeurliesañ e vez laret "dic'hour" (da lavarout eo "gour ebet"), er yezhadurioù, war skouer ar galleg, eus ur verb en deus "ur gour" hepken, an trede gour unan : ungour a vefe gwiroc'h neuze. Bianchi-Bihan (kaozeal) 12 Meu 2017 da 18:21 (UTC)\nDiaes kompren an displegadurioù roet; pout e rankan bezañ. Gant skouerioù e vefe un tamm aesoc'h marteze. Bianchi-Bihan (kaozeal) 12 Meu 2017 da 18:44 (UTC)\nTrugarez : kalz aesoc'h kompren bremañ. Bianchi-Bihan (kaozeal) 13 Meu 2017 da 15:56 (UTC)\nAr ger termen n'eo ket ur ger ret hervez reolenn ebet. Ha me 'gred ivez n'eo ket displeget er geriadur-mañ c'hoazh : https://br.wiktionary.org/w/index.php?search=termen&title=Dibar:Klask&go=Mont&searchToken=dyq1sni8dkp31l9ueqy7p4oik Bianchi-Bihan (kaozeal) 13 Meu 2017 da 15:59 (UTC)\nHa mard eo mat displegadur Geriadur an Here n'eo ket retoc'h e gopiañ ken strizh-se : doareoù all kenkoulz zo da zisplegañ ur ger ivez ;). Bianchi-Bihan (kaozeal) 13 Meu 2017 da 16:03 (UTC)\nAdtapet diwar « https://br.wiktionary.org/w/index.php?title=Kaozeal:dic%27hour&oldid=233103 »\nKemmoù diwezhañ degaset d'ar bajenn-mañ d'an 13 Meu 2017, da 19:20.


San Tropez - Wikipedia\nSan Tropez (Sant Tropetz) a zo ur ganaouenn saoznek savet, ton ha son, gant ar c'haner-sonaozer saoz Roger Waters e-unan-penn.\nPedervet kanaouenn an albom Meddle gant Pink Floyd an hini eo, o tont war-lerc'h Fearless hag a-raok Seamus.\nJazzy he zon ez eo anavezet en abeg d'ar solo gitar kaset da benn gant David Gilmour a son e venveg o riklañ ur bottleneck ouzh ar c'herdin anezhañ ; ur solo piano gant Richard Wright a respont dezhañ en dibenn.\nNe oa ket dianav Sant Tropetz tamm ebet da izili 'zo eus Pink Floyd dre m'o devoa kanet Syd Barrett (1946-2006) ha David Gilmour e leurenn tavarnioù ar porzh bihan, e penn-kentañ ar bloavezhioù 1960 a-raok na vije savet ar strollad brudet. E San-Tropetz an hini eo ivez e voe dalc'het d'an 8 a viz Eost 1970 gant Pink Ployd ur sonadeg hag a reas berzh bras : skignet e voe e-barzh Pop 2, un abadenn skinwel c'hall kinniget gant Patrice Blanc-Francard (1942-).\nPrantad enrollañ : miz Gouere ha miz Eost 1971,\nLec'hioù enrollañ : AIR Studios ha Morgan Studios e Londrez (Bro-Saoz),\nPadelezh : 3:40,\nTi-embann-pladennoù : Harvest Records,\nDeiziadoù dont e-maez an albom : 30 a viz Here ( Stadoù-Unanet), 5 a viz Du 1971 ( Rouantelezh-Unanet),\nAlbom : Meddle,\nProduour : Pink Floyd.\n2 Ar gerioù...\nNick Mason (1944-) : bateri ha binvioù tos,\nDavid Gilmour (1946-) : gitar sonet war-bouez ur bottleneck,\nRoger Waters (1943-) : gitar-boud, gitar klev ha kanañ,\nRichard Wright (1943-2008) : piano.\n...el lec'hienn Metro Lyrics.\nAn doare ma vez distaget ar gerioù diwezhañ eus ar ganaouenn\ngant Roger Waters a reas d'un istorig fentus genel en Italia. E-pad pell amzer e kredas da dud 'zo — betek an arzourez Rita Pavone (1945-) hec'h-unan — e veze kanet Making a date for Rita Pavone...\nFilmig San Tropez.\n↑ Diouzh boaz e veze kensavet an holl ganaouennoù gant ar strollad Pink Floyd a-bezh.\n↑ Un duelenn wer pe vetal peurliesañ hag a wisk unan eus bizied dorn kleiz (dehou) ur gitarour dehouiat (kleiziat). E riklañ a ra ar soner ouzh kerdin e venveg da gaout ur son metalek.\nAdtapet diwar « https://br.wikipedia.org/w/index.php?title=San_Tropez&oldid=1794940 »\nKanaouennoù Pink Floyd\nKemmoù diwezhañ degaset d'ar bajenn-mañ d'an 19 Mae 2018, da 12:01.